3. ΒΑΣΙΛΙΚΟΝ ΔΙΑΤΑΓΜΑ της 5/19 Σεπτ. 1940 Περί τροποποιήσεως και συμπληρώσεως των διατάξεων περί τρόπου διεξαγωγής της υπηρεσίας Ταμείου Παρακαταθηκών και Δανείων και συστάσεως και αποδόσεως παρακαταθηκών. Έχοντες υπ’ όψει τα άρθρ. 4, 14, 24, 25 και 35 του από 21 Μαρτ. 1926 Ν.Δ/τος «περί οργανισμού του Ταμείου Παρακαταθηκών και Δανείων» κυρωθέντος υπό του Νόμ. 3646, και την υπ’ αριθ. 157/40 σύμφωνον γνώμην του Συμβουλίου της Επικρατείας προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-(προστίθεται πράγραφος εις το άρθρ. 20 του Β.Δ. 30 Δεκ. 1926/3 Ιαν. 1927, ανωτ. αριθ. Άρθρ.2.1-2.(Διαγράφονται αι λέξεις «και μερισματαποδείξεων» εκ των η΄ παραγράφου του άρθρ. 2 και των 6 και 7 παραγράφων του άρθρ. 3 Β.Δ. 25 Αυγ. /5 Σεπτ. 1934). 3.(Προστίθεται άρθρ. 3α εις το Β.Δ. 25 Αυγ. /5 Σεπτ. 1934). 4.(Αντικαθίσταται η α΄ παράγραφος του άρθρ. 13 Β.Δ. 30 Δεκ. 1926/3 Ιαν. 1927). 5.Το ταμείον Παρακαταθηκών και Δανείων προβαίνει οίκοθεν και υποχρεωτικώς εις την κοπήν και είσπραξιν των εν Ελλάδι πληρωνομένων ληξιπροθέσμων τοκομεριδίων των επί παρακαταθήκη ομολογιών. Ως προς την είσπραξιν τοκομεριδίων μη πληρωνομένων εν Ελλάδι, ταύτην δύναται να ενεργή το Ταμείον οίκοθεν εάν και καθ’ όσον είναι ευχερής. Άρθρ.3.-Το Διοικητικόν Συμβούλιον του Ταμείου δύναται, παρισταμένης υπηρεσιακής ανάγκης, ν’ αναθέτη, είτε εις μονίμους υπαλλήλους του Ταμείου, είτε εις μονίμους υπαλλήλους της Επαρχιακής Ταμειακής Υπηρεσίας του Κράτους, την σύστασιν ανωμάλων (χρηματικών) παρακαταθηκών έξω του Καταστήματος της Κεντρικής Διευθύνσεως των Υποκαταστημάτων και Γραφείων Παρακαταθηκών. Εν τη περιπτώσει ταύτη τα γραμμάτια εκδίδονται και υπογράφονται υπό των εις ους ανετέθη η σύστασις των παρακαταθηκών. Τα της λογοδοσίας των οργάνων του Δημοσίου ή του Ταμείου και τα της εισαγωγής των εισπραχθέντων ποσών εις την διαχείρισιν του Ταμείου ορίζονται δι’ αποφάσεων του Ελεγκτικού Συνεδρίου. 